### 6.      Ansøgning om kommunegaranti - [adresse]

**Åbent**

Sagsnr.: 326-2017-13476       J.nr.: 13.02.00           Dokumentnr.:
[adresse]

**Sagstype**

Beslutning.

**Resume og sagens baggrund**

[adresse] ansøger ved skrivelse af 22.
marts 2017 om godkendelse af kommmunegaranti for en byggekredit i
[adresse] på 1.400.000 kr. til brug for finansiering af udskiftning af
styretavle på vandværket samt installation af elektroniske vandmålere hos
forbrugerne. Installationen af de nye målere forventes at ske fra 2017-2019,
hvorefter endelig lånefinansiering kan finde sted pr. 1. oktober 2019.

Lovhjemmel: Vandsektorloven.

**Indstillinger**

Direktøren indstiller,

1. at kommunen
giver garanti for byggekredit på 1.400.000 kr. i [adresse].

2. at ansøgning om
endelig lånefinansiering og indfrielse af byggekreditten fremsendes til
godkendelse i Kommunalbestyrelsen inden 1. oktober 2019.

3. at kommunen
tager forbehold for ændringer i opkrævning af garantiprovision i forhold til de
nuværende vedtagne regler. Der opkræves p.t. ikke garantiprovision for en byggekredit.

**Behandling**

Økonomiudvalget, Kommunalbestyrelsen.

**Sagsfremstilling**

Vandværkets nuværende styretavle er fra medio 1990-erne, og
der findes i dag ingen reservedele til tavlen. Dette betyder, at hvis der går
en komponent til styring af vandværkets 3 pumper, så vil vandværket alt andet
lige være ude af stand til at levere vand til forbrugerne.

Herudover vil vandværket installere elektroniske vandmålere
hos forbrugerne i perioden 2017-2018.

Ifølge den fremsendte investeringsplan, som er baseret på
indgåede kontrakter om arbejderne, er lånebehovet opgjort til 1.398.200 kr.
incl. uforudsete udgifter på 143.200 kr.

Når det endelige lån skal hjemtages hos Kommune-Kredit,
forventes det at blive med en løbetid på 15 år.

*Økonomistabens bemærkninger*

Økonomistaben har indhentet vandværkets seneste årsrapport
og revisionsprotokollat, og revisionen har ikke givet anledning til forbehold.
Vandværket har p.t. ingen lån med kommunegaranti.

[adresse] forsyner ca. 700 ejendomme.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt [adresse] ikke er i stand til at betale
lånet. Garantien påvirker ikke den kommunale låneramme. Der vil blive opkrævet
garantiprovision ved efter gældende regler ved den endelige lånefinansiering.

**Økonomiudvalgets møde den 17.
maj 2017:**

Anbefales.